Sit dit af, sit dit af! | Netwerk24
Sit dit af, sit dit af!
Deur Stephan Joubert 04 September 2019 00:00
"I'd rather text than talk" is die nuwe mantra vir miljoene mense. Digitale afstand is die nuwe veilige afstand. Oog-tot-oog-kontak is veels te onvoorspelbaar. Cliff Nass, 'n Amerikaanse navorser, bevind dat baie mense eerder hul slimfone verkies om gesprek te voer, selfs emosionele gesprekke.
Tog bevind hy dat diegene wat op sosiale media boer, se vermoë om hul eie en ander mense se emosies te lees dramaties afneem. Hulle raak emosioneel afgestomp. "Technology does not provide sentimental education," sê hy.
Daarom het ons gesig-tot-gesig-verhoudings nodig. Persoonlike nabyheid is noodsaaklik. So het die Here ons gemaak. Hy wil ons gesig sien. Om saam met die Here te kuier, is om in geloof te groei. Hy wil met ons praat en saam met ons loop. Ons is dit ook aan ons naaste verskuldig om ons selfone en rekenaars af te sit en net met hulle te kuier.